Transnistria-guvernementet

Må ikke forveksles med dagens Transnistria som utgjør en liten del av dette området

mini|150px|Kart over Transnistria-guvernementet
Transnistria-guvernementet (rumensk: Guvernământul Transnistriei) var et område som ble administrert av Romania 1941-1944 etter at området ble erobret av Aksemaktene fra Sovjetunionen under den tyske invasjonen av Sovjetunionen som skjedde under andre verdenskrig. Området inngår nå i Ukraina og Moldova (utbryterregionen Transnistria).

På rumensk heter Dnjestr-elven Nistru, og Transnistria betyr «landet på andre siden av Dnjestr».Magne Solheim: I skuggen av hakekross, hammar og sigd (s. 160), Luther forlag, ISBN 82-531-9264-9

 Tre års varighet 
Guvernementet eksisterte i perioden 19. august 1941 til 29. januar 1944, da guvernøren ble erstattet av en ren miltær administrasjon under ledelse av generalløytnant Potopeanu, som tidligere hadde vært økonomiminister i Romania. Benevnelsen Transnistria gikk da ut av bruk, og myndighetene omtalte dette i stedet som «militærguvernementet mellom Dnjestr og Bug». Området ble frigjort av sovjetiske styrker i mars 1944, og overlatt til Romania som kompensasjon for tapet av Transylvania og Dobrudja.

Området var avgrenset av Dnjestr i vest og Søndre Bug i øst mot Reichskommissariat Ukraina, i sør mot Svartehavet med Odessa som administrasjonssted, og omfattet dagens Odessa oblast og det sørlige Vinnytsia oblast. Til tross for den rumenske administrasjonen ble ikke området formelt innlemmet i Romania. Den rumenske lederen Ion Antonescu håpet at dette vil skje, men begivenhetene på østfronten forhindret dette.Ottmar Traşcă: Ocuparea orașului Odessa... , George Bariţiu Institute of History's Annual, Series HISTORICA, 2008. 

Men også den politiske opposisjonen i Romania motsatte seg rumensk ekspansjon utover grensene fra 1940.Marshal Ion Antonescu, WorldWar2.ro, besøkt 12. april 2015 To sentrale politikere, Iuliu Maniu og Constantin Brătianu erklærte at «det rumenske folk vil aldri støtte en videreføring av kampene utenfor våre nasjonale grenser».Charles King: The Moldovans: Romania, Russia, and the Politics of Culture, Hoover Institution Press, Stanford, CA, 2000, ISBN 0-8179-9792-X

 Jødeforfølgelser 

Før krigen bodde rundt  jøder i området. men titusener ble drept av Einsatzgruppe D under kommando av Otto Ohlendorf.Dødsfellen Transnistria Det rumenske Transnistria eksisterte i mindre enn tre år, men rundt  jøder omkom der av sult, sykdom og kulde, eller ble massakrert. Dit ble de jødene deportert som ikke allerede var utryddet i Bessarabia og Bukovina, områder erklært judenrein («jøderene», «uten jøder»). I løpet av to måneder var rundt  jøder sendt til fots til Transnistria, men  omkom underveis. Etter krigen ble en rumensk offiser stilt for retten som kommandant for en leir der. Han var siktet for å ha brent  jøder levende, men hevdet at det bare var snakk om , og at det var eneste måten han kunne få stanset en tyfusepidemi.Magne Solheim: I skuggen av hakekross, hammar og sigd (s. 160-61), Luther forlag, ISBN 82-531-9264-9

Slik Ion Antonescu uttalte seg i oktober 1941 til prefektene, var det tydelig at hensikten var å transportere jødene til traktene ved Bug og derfra østover til tysk-kontrollert område. I stedet ble mange av jødene som var deportert til Nord-Transnistria, værende der. I januar 1942 sa overlegen som guvernøren hadde sendt til Mogilev: «Vi sendte dere hit for å dø, men vil likevel be dere om ikke å spre smittsomme sykdommer.»Dalia Ofer: The ghettos in Transnistria (s. 34)

Bukovina og Bessarabia ble annektert av Sovjetunionen i 1939.Rozett & Spector (2013) s. 14-15 Romania under fascisten Ion Antonescu deltok i Tysklands angrep på Sovjetunionen i juni 1941. Rumenske og tyske styrker inntok Bukovina, Bessarabia og Transnistria inkludert Odessa.Rozett & Spector (2013) s. 14-15Dumitru, D., & Johnson, C. (2011). Constructing interethnic conflict and cooperation: Why some people harmed Jews and others helped them during the Holocaust in Romania. World Politics, 63(1), 1-42. I Bessarabia og nordre Bukovina ble  massakrert i juli og august 1941. De overlevende ble deportert til Transnistria i september og oktober og måtte gå dit til fots.Rozett & Spector (2013) s. 51 I Transnistria ble jødene massakrert av SS-styrker, rumenske soldater, rumensk politi (gendarmerie) og lokale kollaboratører fra ukrainsk politi og frivillige etnisk tyske. I alt var tapstallene i Transnistria (årene 1941-1944)  der omkring  var jøder som bodde der fra før.Solonari, V. (2002). From silence to justification?: Moldovan historians on the holocaust of bessarabian and transnistrian jews. Nationalities Papers, 30(3), 435-457. «In addition, the Romanians liquidated at least 130,000 Jews from Transnistria between 1941 and 1944, which brought the total number killed outright or dead through inhumane treatment to some 250,000. This makes Transnistria one of the worst sites of the Holocaust in Europe, and Romania’s contribution to this tragedy quite outstanding.»

I januar 1943 kom en hjelpekomité til Transnistria, ledet av Fred Shraga.<ref>[https://www.jewishgen.org/yizkor/pinkas_romania/rom2_00299.html Dov Levin & Theodore Lavi: Fred Shraga, The Jews of Bessarabia]</ref> De skrev en rapport om de ekstremt vanskelige forholdene og sendte den til jødiske organisasjoner i USA som sørget for å organisere hjelp. Mot slutten av 1943 begynte slik hjelp å ankomme fra den jødiske hjelpekomité i Tyrkia og andre. I mars 1944 gikk Den røde hær inn i Transnistria, og rundt 2.500 jøder fikk vende hjem til Romania. I løpet av 1945-46 fikk de fleste overlevende vende tilbake.Dødsfellen Transnistria

Fylker 
Transnistria-guvernementet ble delt inn i 13 Județ:
Ananiev (Ananjiv)
Balta (Balta)
Berezovca (Berezivka)
Dubăsari
Golta (Golta)
Jugastru (Jampil)
Movilău (Mohyliv-Podilskyj)
Oceacov (Otsjakiv)
Odesa (Odessa)
Ovidiopol (Ovidiopol)
Rîbnița
Tiraspol
Tulcin (Tultsjyn)

Referanser

Eksterne lenker
 Rumania in World War II, 1939-1945, World History at KMLA
 Map of Occupied Europe
 Romania, Holocaust Encyclopedia'', United States Holocaust Memorial Museum

Kategori:Tidligere stater i Europa
Kategori:Stater og territorier etablert i 1941
Kategori:Stater og territorier opphørt i 1944
Kategori:Ukrainas historie
Kategori:Moldovas historie
Kategori:Romanias historie
Kategori:Holocaust
Kategori:Andre verdenskrig